Document ID: /roh_data/filtered/fineweb-2-filterrobots_roh.jsonl.gz/21621

Surtut l'administraziun da facultad saja creschida cumpareglià cun l'emprim quartal, communitgescha la Credit Suisse. Er l'investmentbanking però haja purtà in resultat solid. Il quartal avant aveva in chastì da milliardas en ils Stadis Unids smatgà la CS en las cifras cotschnas cun in minus da 700 milliuns.
Nova strategia per la CS
Sco quai ch'il CEO da la banca Tidjane Thiam ha annunzià, saja el vid elavurar ina nova strategia per la banca gronda. Latiers vegnia er examinà l'optimaziun dals secturs da fatschenta. Fin la fin da l'onn duai la nova strategia esser pronta. Tenor in rapport da la «Financial Times» ha Thiam ditg envers investiders ch'el veglia rinforzar l'administraziun da facultad cun acuqists supplementars.
RR novitads 07:00